1999/427/EY: Komission päätös, tehty 28 päivänä toukokuuta 1999, ekologisista arviointiperusteista yhteisön ympäristömerkin myöntämiseksi konetiskiaineille (tiedoksiannettu numerolla K(1999) 1377) (ETA:n kannalta merkityksellinen teksti)



Virallinen lehti nro L 167 , 02/07/1999 s. 0038 - 0053



KOMISSION PÄÄTÖS, tehty 28 päivänä toukokuuta 1999, ekologisista arviointiperusteista yhteisön ympäristömerkin myöntämiseksi konetiskiaineille (tiedoksiannettu numerolla K(1999) 1377) (ETA:n kannalta merkityksellinen teksti) (1999/427/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön ekotuotemerkin myöntämisjärjestelmästä 23 päivänä maaliskuuta 1992 annetun neuvoston asetuksen (ETY) N:o 880/92(1), ja erityisesti sen 5 artiklan 1 kohdan toisen alakohdan, sekä katsoo, että (1) asetuksen (ETY) N:o 880/92 5 artiklan 1 kohdan ensimmäisessä alakohdassa säädetään, että yhteisön ympäristömerkin myöntämisehdot määritellään tuoteryhmittäin, (2) asetuksen (ETY) N:o 880/92 10 artiklan 2 kohdassa säädetään, että tuotteen ympäristövaikutukset on arvioitava tuoteryhmäkohtaisten erityisperusteiden pohjalta, (3) asetuksen (ETY) N:o 880/92 4 artiklan 2 kohdan a alakohdassa todetaan, että ympäristömerkkiä ei voida myöntää tuotteille, jotka on luokiteltu vaarallisiksi aineiksi tai valmisteiksi neuvoston direktiivin 67/548/ETY(2), sellaisena kuin se on viimeksi muutettuna komission direktiivillä 98/73/EY(3), mukaisesti tai neuvoston direktiivin 88/379/ETY(4), sellaisena kuin se on viimeksi muutettuna komission direktiivillä 96/65/ETY(5), mukaisesti, mutta se voidaan myöntää tällaisia aineita tai valmisteita sisältäville tuotteille siinä määrin kuin ne vastaavat yhteisön ympäristömerkin myöntämisjärjestelmän tavoitteita, (4) konetiskiaineet sisältävät edellä mainittujen direktiivien mukaisesti vaarallisiksi luokiteltuja aineita tai valmisteita, (5) tässä päätöksessä vahvistettuihin ekologisiin perusteisiin kuuluvat erityisesti hylkäysrajat ja pisteytysjärjestelmä, joiden mukaan vaarallisiksi luokiteltujen aineiden ja valmisteiden määrä on rajoitettava mahdollisimman vähäiseksi niissä konetiskiaineissa, joille voidaan myöntää ympäristömerkki, (6) mainittujen perusteiden mukaisten konetiskiaineiden ympäristövaikutukset ovat näin ollen vähäisemmät, ja ne vastaavat yhteisön ympäristömerkin myöntämisjärjestelmän tavoitteita, (7) komissio on asetuksen (ETY) N:o 880/92 6 artiklan säännösten mukaisesti kuullut tärkeimpiä etujärjestöjä neuvoa-antavassa foorumissa, (8) asetuksen (ETY) N:o 880/92 7 (1) artiklalla perustettu komitea ei ole antanut lausuntoaan komission päätösehdotuksessa säädetyistä toimenpiteistä, (9) ottaen huomioon komission ehdotuksen neuvostolle näistä toimenpiteistä 27. tammikuuta 1999 asetuksen (ETY) N:o 880/92 7 artiklan 4 kohdan mukaisesti, (10) ottaen huomioon ettei neuvosto ole reagoinut kolmen kuukauden aikana siitä, kun asia on lähetetty neuvostoon, ja (11) ottaen huomioon asetuksen (ETY) N:o 880/92 7 artiklan 5 kohdan, komission tulee nyt toteuttaa toimenpiteet, ON TEHNYT TÄMÄN PÄÄTÖKSEN: 1 artikla Tuoteryhmällä "konetiskiaineet" tarkoitetaan kaikkia pesuaineita, joita on tarkoitus käyttää yksinomaan kotitalouksien automaattipesukoneissa. 2 artikla Edellä 1 artiklassa määritellyn tuoteryhmän ympäristövaikutukset ja käyttökelpoisuus arvioidaan liitteissä (liite sekä lisäykset I.A, I.B, II, III ja IV) vahvistettujen erityisten ekologisten arviointiperusteiden ja tehokkuusperusteiden mukaisesti. 3 artikla Tuoteryhmän määritelmä ja tuoteryhmää koskevat ekologiset arviointiperusteet ovat voimassa kolmen vuoden ajan perusteiden hyväksymistä seuraavan kuukauden ensimmäisestä päivästä alkaen. 4 artikla Hallinnollisia tarkoituksia varten 1 artiklassa määritellylle tuoteryhmälle annetaan tunnusnumero "15". 5 artikla Tämä päätös on osoitettu kaikille jäsenvaltioille. Tehty Brysselissä 28 päivänä toukokuuta 1999. Komission puolesta Ritt BJERREGAARD Komission jäsen (1) EYVL L 99, 11.4.1992, s. 1. (2) EYVL 196, 16.8.1967, s. 1. (3) EYVL L 305, 16.11.1998, s. 1. (4) EYVL L 187, 16.7.1988, s. 14. (5) EYVL L 265, 18.10.1996, s. 15. LIITE YLEISET PERIAATTEET Yhteisön ekotuotemerkin myöntämisjärjestelmästä annetussa asetuksessa (ETY) N:o 880/92 säädettyjä yleisiä vaatimuksia ja tämän liitteen erityisperusteita sovelletaan ympäristömerkin myöntämiseen konetiskiaineille. Näiden perusteiden tarkoituksena on: - vähentää veden pilaantumista vähentämällä pesuaineiden kulutusta ja rajoittamalla haitallisten valmistusaineiden määrää, - tuottaa mahdollisimman vähän jätteitä vähentämällä kuluttajapakkausmateriaalin määrää ja edistämällä niiden uusiokäytettävyyttä ja/tai kierrätettävyyttä - vähentää energian kulutusta edistämällä alhaisen pesulämpötilan pesuaineita. Arviointiperusteilla lisätään myös kuluttajien ympäristötietoisuutta. 1. TOIMINNALLINEN YKSIKKÖ JA VIITEANNOSTUS 1.1. Toiminnallinen yksikkö Toiminnalliseksi yksiköksi katsotaan se määrä tuotetta, joka vaaditaan normaalilikaisen, DIN- tai ISO- standardeissa määritellyn 12 hengen astiaston pesemiseen. 1.2. Vertailuannos Valmistajan kuluttajille antamaa suositusta normaalilikaisille astioille ja 12 hengen astiastoja varten käytetään vertailuannoksena vakio-olosuhteissa. 2. ENSISIJAISET ARVIOINTIPERUSTEET 2.1. Valmistusaineiden ekologiset arviointiperusteet Tärkeimmät muuttujat Seuraavat muuttujat otetaan huomioon: - kemikaalien kokonaismäärä - kriittinen laimennusmäärä - toksisuus (Critical Dilution Volume, toxicity, CDVtox), - fosfaatit (NTPF:na)(1), - biologisesti hajoamattomat orgaaniset aineet (aerobiset) (aerobiset NBDO:t), - biologisesti hajoamattomat orgaaniset aineet (anaerobiset) (anaerobiset NBDO:t). Lisäyksessä II määritellään laskelmissa käytetyt muuttujat. Muuttujat on laskettu ja ne ilmaistaan grammoina pesukertaa kohti tai litroina pesukertaa kohti tapauksen mukaan. Ne on yhdistetty ja arvioitu kokonaisuutena tässä asiakirjassa esitetyn menettelytavan mukaisesti. Pisteytys/Painotuskertoimet Seuraavaan taulukkoon on koottu valitut arviointiperusteet, niiden hylkäysrajat, painotuskertoimet ja suurin saavutettavissa oleva pistemäärä. Kunkin arviointiperusteen pistemäärän laskemiseen käytetty pisteytysjärjestelmän laskentakaava esitetään kohdassa 2.3. Konetiskiaineiden pisteytys- ja painotuslaskentajärjestelmä >TAULUKON PAIKKA> Selitykset: Kaikki arvot on ilmaistu g/pesukerta, paitsi kriittisen laimennusmäärän - toksisuuden arvo, joka on ilmaistu l/pesukerta. PK = painotuskerroin, HR = hylkäysraja. 2.2. Ympäristömerkin myöntämisen läpäisy-/hylkäystaso Valmistusaineisiin liittyvien viiden arviointiperusteen yhteispistemäärän on oltava vähintään 26. Hylkäysrajan arvoa ei saa ylittää missään arviointiperusteessa. Tuotteen on täytettävä myös toisaalla tässä liitteessä mainitut arviointiperusteet. 2.3. Valmistusaineiden ekologisten arviointiperusteiden laskenta Pesuaineiden valmistusainetietokanta (DID-luettelo) Lisäyksen I kohdassa A esitetään pesuaineiden valmistusainetietokanta (DID-luettelo), jota käytetään valmistusaineiden arviointiperusteiden laskennassa. Tiedot tärkeimpien valmistusaineiden kuormituskertoimesta, toksisuudesta, biologisesta hajoamattomuudesta (aerobinen) ja biologisesta hajoamattomuudesta (anaerobinen) on lueteltu lisäyksen I kohdassa A, ja niitä on käytettävä kyseisiä valmistusaineita koskevissa laskelmissa. Perusteet: - kemikaalien kokonaismäärä - biologisesti hajoamattomat orgaaniset aineet (aerobiset/anaerobiset) - fosfaatit (NTPF:na) lasketaan kullekin valmistusaineelle ottamalla huomioon annostus pesukertaa kohti, vesipitoisuus ja painoprosentti koostumuksessa ja laskemalla ne yhteen kunkin tuotteen koostumuksen osalta. Kriittisen laimennusmäärän - toksisuuden peruste lasketaan kullekin valmistusaineelle yhtälöllä: CDVtox: >VIITTAUS KAAVIOON> Arviointiperusteiden ja pistemäärien laskentamenettely: Pistemäärien laskentaan käytetään seuraavia yhtälöitä: Kemikaalien kokonaismäärä (KK): >TAULUKON PAIKKA> Kriittinen laimennusmäärä - toksisuus (CDVtox): >TAULUKON PAIKKA> Fosfaatit (F): >TAULUKON PAIKKA> Aerobiset biologisesti hajoamattomat orgaaniset aineet (aNBDO): >TAULUKON PAIKKA> Anaerobiset biologisesti hajoamattomat orgaaniset aineet (anNBDO): >TAULUKON PAIKKA> Uudet kemikaalit/muut valmistusaineet a) Jos konetiskiaineissa käytetään uusia kemikaaleja tai muita valmistusaineita, jotka eivät esiinny valmistusainetietokannassa, noudatetaan tässä ja lisäyksen I kohdassa B kuvattua menettelytapaa. Hakija on velvollinen antamaan toimivaltaiselle elimelle testaustuloksiin perustuvaa tietoa. Anaerobisesta biologisesta hajoamattomuudesta (ECETOC-testi n:o 28, kesäkuu 1988) on annettava tiedot. Valmistusaineista on toimitettava kaikki saatavilla olevat asiakirjat, jotka koskevat biologisesta hajoamisesta, poistumisesta ja pitkäaikaisvaikutuksista (kroonisen kokeen NOEC-arvot) kaloihin, vesikirppuihin (daphnia magna) ja leviin esitettyjä tietoja. Tiedot sovellettavista testeistä ovat neuvoston direktiivin 67/548/ETY asiaankuuluvissa liitteissä(2).Lisäyksen I kohdan B säännöksiä sovelletaan tapauksen mukaan. Varsinkin jos täydellisiä tietoja pitkäaikaisvaikutuksista (kroonisen kokeen NOEC-arvoja) ei ole saatavilla, voidaan soveltaa lisäyksen I kohdassa B kuvattuja vastaavia yksinkertaistettuja menettelyjä. b) Toimivaltaisen elimen tai ympäristömerkkiä koskevassa neuvoa-antavassa foorumissa edustettuna olevan eturyhmän (asetuksen (ETY) N:o 880/92 6 artikla) pyynnöstä voidaan toteuttaa erilaista menettelytapaa, jos komissio tunnustaa sen vastaavan edellä mainittua menettelytapaa, jonka erityisenä tarkoituksena on arvioida vastaavien perusteiden noudattaminen. 2.4. Muut valmistusaineiden ekologiset arviointiperusteet Tiettyjen valmistusaineiden pitoisuus ei saa ylittää enimmäismäärää konetiskiaineen koostumuksessa tai niitä ei saa käyttää lainkaan, siten kuin jäljempänä on määritelty: a) Pinta-aktiivista ainetta alkyylifenolietoksylaattia (APEO), lisäyksessä 11 mainittuja aromaattisia nitroyhdisteitä sisältäviä hajusteita, kompleksointiainetta EDTA:ta sekä karsinogeenisiksi, mutageenisiksi tai teratogeenisiksi luokiteltuja valmistusaineita(3), sellaisina kuin ne on määritelty direktiiveissä 67/548/ETY ja 88/379/ETY, ei saa käyttää. b) Fosfonaattien määrä ei saa ylittää arvoa 0,2 g/pesukerta. c) Klooriyhdisteiden kokonaismäärä ei saa ylittää 0,1 prosenttia(4). 2.5. Tuotteen pakkauksen ekologiset arviointiperusteet Vain kuluttajapakkaus otetaan huomioon. Pakkaus ei saa ylittää 2,5 g/toiminnallinen yksikkö. Pakkaus tulisi valmistaa uusiokäyttöisistä ja/tai kierrätyskelpoisista materiaaleista. Pahvipakkauksen on oltava 80-prosenttisesti kierrätettyä materiaalia, ja muovipakkaukset on merkittävä ISO 1043:n mukaisesti. 3. TEHOKKUUSPERUSTEET Tuotteella on oltava tyydyttävä pesuteho suositellulla annostuksella IKW:n kehittämän vakiotestin mukaisesti. Sen on toimittava parhaiten 55 °C lämpötilassa tai alhaisemmassa. Valmistajan on osoitettava tämä hakemustiedoissa. 4. TESTAUS 4.1. Entsyymien puhtauden testaus tuotanto-organismien puuttumisen varmistamiseksi Ympäristömerkkiä hakevissa konetiskiaineissa käytettävien ja bioteknologisilla valmistusprosesseilla tuotettujen entsyymien puhtaus on testattava. Testin päämääränä on varmistaa, ettei lopullinen entsyymivalmiste sisällä tuotantokantoina käytettäviä organismeja. Mikro-organismin kasvu testataan määrättyjen antibioottien kanssa. Puhtauden testausmenettelyn on varmistettava, ettei 20 ml lopullista entsyymituotetta sisältävässä vakionäytteessä esiinny tuotantokantoina käytettäviä organismeja. 4.2. Testauslaboratoriot Tuotteet testataan ympäristömerkin hakijan kustannuksella laboratorioissa, jotka täyttävät EN 45001 -standardeissa tai vastaavissa järjestelmissä esitetyt yleiset vaatimukset. 5. KULUTTAJILLE ANNETTAVAT TIEDOT 5.1. Pakkauksessa olevat tiedot Tuotteessa on näyttävä seuraavat tiedot: "Yleisohje: - käytä pesuaineita, jotka toimivat alle 65 °C lämpötiloissa, - valitse astianpesukoneesta alhaisen lämpötilan pesuohjelmia, - pese täysiä koneellisia, - älä ylitä suositeltua annostusta, tämä kuluttaa mahdollisimman vähän sekä energiaa että vettä ja vähentää veden pilaantumista.". "Tälle tuotteelle on myönnetty EU:n ympäristömerkki, koska se auttaa vähentämään veden pilaantumista, jätteen syntymistä ja energian kulutusta.". Lisätietoja EU:n ympäristömerkistä saat ottamalla yhteyden Euroopan komissioon: Internetissä: http: //europa.eu.int/ecolabel Postitse: Euroopan komissio PO XI E4 Rue de la Loi 200 , B - 1049 Bruxelles / Wetstraat 200 , B - 1049 Brussel 5.2. Annostusohjeet Tuotepakkauksessa on annettava annostusohjeet. Suositusannostukset on määriteltävä "normaalisti" ja "runsaasti" likaantuneille astioille. Ohjeissa on määriteltävä tuotteen tehokkain käyttötapa likaisuuden mukaan. 5.3. Valmistusaineita koskevat tiedot ja merkinnät Pesu- ja puhdistusaineiden tuoteselosteista 13 päivänä syyskuuta 1989 annettua komission suositusta 89/542/ETY(5) on sovellettava: Seuraavat valmistusaineryhmät merkitään: - Entsyymit: entsyymien tyypit - Säilöntäaineet: ominaisuudet ja merkintä IUPCA-nimistön mukaan - Jos tuote sisältää hajustetta, siitä on oltava merkintä pakkauksessa. (1) Tämä väliaikainen arviointiperuste on otettu mukaan, koska tavoitteena on ottaa huomioon tiettyjen pesuaineiden mahdollisuus aiheuttaa osaltaan rehevöitymistä. Muuttujan korvaamista vaikutukseen perustuvalla arviointiperusteella harkitaan päätöstä tarkistettaessa tieteellisen tiedon, merkityksellisten tietojen saatavuuden ja tosiasiallisen tilanteen tulevan kehityksen mukaan. (2) EYVL L 196, 16.8.1967, s. 1. (3) "Valmistusaineilla" tarkoitetaan joko aineita tai valmisteita. (4) Kun arviointiperusteita tarkistetaan tulevaisuudessa, erityinen huomio kiinnitetään klooriyhdisteisiin ja mahdollisuuteen kieltää ne kokonaan. (5) EYVL L 291, 10.10.1989, s. 55. Lisäys I PESUAINEIDEN VALMISTUSAINETIETOKANTA JA NIIHIN VALMISTUSAINEISIIN SOVELLETTAVA MENETTELYTAPA, JOITA EI MAINITA TIETOKANNASSA A) Jäljempänä annettuja tietoja yleisimmin käytetyistä pesuaineiden valmistusaineista käytetään ekologisten arviointiperusteiden laskentaan (katso jäljempänä olevaa taulukkoa). VALMISTEAINETIETOKANTA >TAULUKON PAIKKA> Huomautukset: K= Kyllä CF= korjauskerroin, jolla kerrotaan annos ilmaistuna g/pesukerta 0= ei saa käyttää NOEC= Ei todettavaa vaikuttavaa pitoisuutta (pitkäaikaisessa testissä) LTE= Pitkäaikaisvaikutus THOD= Teoreettinen hapenkulutus B) Seuraavaa menettelytapaa sovelletaan tarpeen mukaan valmistusaineisiin, joita ei ole lueteltu DID-luettelossa Myrkyllisyys vesieliöille Alhaisin vahvistettu kaloihin, vesikirppuihin (daphnia magna) tai leviin kohdistuvan pitkäaikaisvaikutuksen (LTE) arvo pitää ottaa huomioon kriittisen laimennusmäärän (toksisuus) arviointiperusteen laskennassa. Aineille lopulta valittavia LTE-arvoja voidaan korjata siinä tapauksessa, jos on käytettävissä homologeihin ja/tai määrällisiin rakenteen ja aktiivisuuden välisiin suhteisiin (QSAR) perustuvia tietoja. LTE-arvojen puuttuessa on noudatettava seuraavaa menettelyä, jotta LTE-arvot voidaan arvioida käyttämällä määrättyä turvallisuuskerrointa (UF) kaikkein herkimpiä lajeja koskeviin arvioihin: Muut kuin pinta-aktiiviset aineet >TAULUKON PAIKKA> Näistä säännöistä voidaan sallia poikkeus, jos todistein voidaan osoittaa, että matalammat arvot voidaan perustella tieteellisesti. Pinta-aktiiviset aineet >TAULUKON PAIKKA> Viimeksi mainitussa tapauksessa turvallisuuskerrointa 20 voidaan käyttää 50:n sijasta vain, jos L(E)C50-arvo on 1-2 (LC50 toksisuutena kaloille, EC50 toksisuutena vesikirpuille (daphnia) tai leville) ja jos muista yhdisteistä saaduista tiedoista voidaan päätellä, että kaikkien herkimmät lajit on testattu. Tällaista sääntöä voidaan soveltaa vain homologiryhmässä. On korostettava, että käytettävien LTE-arvojen (pitkäaikaisvaikutukset) on oltava yhdenmukaisia homologiryhmässä sen suhteen, mikä on esimerkiksi alkyyliketjun pituuden vaikutus lineaariseen alkyylibentseenisulfonaattiin (LAS) tai etoksiryhmien (EO) lukumäärän vaikutus alkoholietoksylaattiin, jos mainittuja rakenteen ja aktiivisuuden välisiä suhteita (QSAR) voidaan muodostaa. Poikkeukset edellä kuvatusta järjestelmästä on kyseisen kemikaalin osalta perusteltava hyvin. Kuormituskertoimet Kuormituskertoimet määritellään neuvoston direktiivin 67/548/ETY(1) mukaisesti ilmoitettujen aineiden ihmisille ja ympäristölle aiheuttamien vaarojen arviointiperiaatteiden vahvistamisesta 20 päivänä heinäkuuta 1993 annetun komission direktiivin 93/67/ETY sekä neuvoston asetuksen (ETY) N:o 793/93(2) mukaisesti. Biologisesti hajoamattomat orgaaniset aineet (anaerobiset): vuokaavio korjauskertoimien (CF) määrittämiseksi(3) >PIC FILE= "L_1999167FI.005001.EPS"> (1) EYVL L 227, 8.9.1993, s. 9. (2) EYVL L 84, 5.4.1993, s. 1. (3) Korjauskertoimet muodostetaan valmistusaineiden ominaisuuksien perusteella ja niitä sovelletaan annostukseen, joka ilmaistaan g/pesukerta. Lisäys II EKOLOGISIIN ARVIOINTIPERUSTEISIIN LIITTYVÄT MÄÄRITELMÄT 1. Kemikaalien kokonaismäärä Kemikaalien kokonaismäärä on annostus vähennettynä vesipitoisuudella grammoina/pesukerta. 2. Kriittinen laimennusmäärä-toksisuus (CDVTOX) CDVTOX-arvo lasketaan kullekin koostumuksessa olevalle valmisteelle i DID-luettelossa olevien kuormituskeroimen (LF) ja pitkäaikaisvaikutuksen (LTE) arvojen perusteella litroina/pesukerta: >VIITTAUS KAAVIOON> Tuotteen CDVTOX-arvo on kaikkien valmistusaineiden CDVTOX-arvojen summa litroina/pesukerta. 3. Fosfaatit (NTPF:na) Kaikkien natriumtripolyfosfatteina (NTPF) ilmaistujen epäorgaanisten fosfaattien paino pesukertaa kohti grammoina/pesukerta. 4. Biologisesti hajoamattomat orgaaniset aineet (aerobiset) Kaikken valmistusaineiden, jotka ovat aerobisesti biologisesti hajoamattomia orgaanisia aineita (katso DID-luettelo), paino pesukertaa kohti grammoina/pesukerta. 5. Biologisesti hajoamattomat orgaaniset aineet (anaerobiset) Kaikkien valmistusaineiden, jotka ovat anaerobisesti biologisesti hajoamattomia ja joissa käytetään kunkin aineen korjauskertoimia (katso DID-luettelo), paino pesukertaa kohti grammoina/pesukerta. 6. Nitromyskit Ksyleenimyski: 5-tert-butyyli-2,4,6-trinitro-m-ksyleeni Synteettinen ambramyski: 4-tert-butyyli-3-metoksi-2,6-dinitrotolueeni Moskene: 1,1,3,3,5-pentametyyli-4,6-dinitroindaani Tiibetinmyski: 1-tert-butyyli-3,4,5-trimetyyli-2,6-dinitrobentseeni Ketonimyski: 4'-tert-butyyli-2',6'-dimetyyli-3',5'-dinitroasetafenoni. Lisäys III TIEDOT, JOTKA YMPÄRISTÖMERKKIÄ KOSKEVAN HAKEMUKSEN VASTAANOTTAVAN TOIMIVALTAISEN ELIMEN ON VAADITTAVA HAKIJALTA 1.1. Ilmoitus tuotteen koostumuksesta ja arviointiperusteiden laskennasta Toimivaltaisen elimen on vaadittava ympäristömerkkiä hakevalta valmistajalta seuraavat tiedot: - tuotteen täsmällinen koostumus - valmistusaineiden täsmällinen kemiallinen kuvaus (esim. IUPAC:n mukainen tunnistus, CAS-numero, kokonais- ja rakennekaava, puhtaus, epäpuhtauksien tyypit ja prosenttiosuudet, lisäaineet; sekoitusten, esim. pinta-aktiivisten aineiden DID-numero, homologien koostumus ja jakautumakirjo, isomeerit ja kauppanimet; pinta-aktiivisten aineiden koostumuksen analyyttiset todisteet - tuotteen tarkka markkinoille laskettu tonnimäärä (edellisen vuoden tiedot 1. maaliskuuta) - arviointiperusteiden yksityiskohtainen laskenta - tämän päätöksen liitteen 4 kohdan mukainen entsyymien puhtautta koskeva testiraportin tiivistelmä sekä todistus siitä, ettei tuote sisällä tuotantokantoina käytettäviä organismeja. - Ilmoitus siitä, että: - tuote ei sisällä pinta-aktiivista ainetta alkyylifenolietoksylaattia (APEO), lisäyksessä II mainittuja aromaattisia nitroyhdisteitä sisältäviä hajusteita, kompleksista rakenneainetta EDTA:ta sekä karsinogeenisiksi, mutageenisiksi tai teratogeenisiksi luokiteltuja valmistusaineita, sellaisina kuin ne on määritelty direktiiveissä 67/548/ETY ja 88/379/ETY. - fosfonaattien määrä ei ylitä arvoa 0,2 g/pesukerta. 1.2. Pesutehokkuustesti Hakijan on lähetettävä toimivaltaiselle elimelle pesutehokkuustestin tulokset. 1.3. Annostusvälineet, pakkaus ja kuluttajille annettavat tiedot Toimivaltaisen elimen on vaadittava hakijalta kyseisen tuotteen pakkaukset ja annosteluvälineet voidakseen varmentaa, että ne ovat edellä mainittujen vaatimusten mukaisia. Erilaisten kansallisten markkinoiden ja pakkauskokojen vuoksi mahdollisesti aiheutuvia eroja koskevat tiedot on kaikki ilmoitettava. 1.4. Ympäristömerkin hakeminen pesuaineille Kansallinen toimivaltainen elin voi tarkastaa hakijayrityksen sen sijaintipaikalla ja käydä tuotanto- ja pakkaustiloissa. Toimivaltaisen elimen on itse varmistettava, että hakemukset jätetään asetuksessa (ETY) N:o 880/92 säädettyjen asiaankuuluvien vaatimusten ja menettelytapavaatimusten mukaisesti. Lisäys IV LYHENNYSLUETTELO APEO: Alkyylifenolietoksylaatit BCF: Veteen liuenneiden aineiden kasaantuminen kaloihin (Bio-concentration Factors in Fish) CDVtox: Kriittinen laimennusmäärä (toksisuus) CEN: Euroopan standardointikomitea CF: Korjauskerroin (Correction Factor) DIN: Deutsches Institut für Normung EO: Etoksiryhmät EC50: Vaikuttava pitoisuus, joka vaikuttaa 50 prosenttiin testieliöistä tietyssä ajassa (Effect Concentration) ECETOC: European Centre for Ecotoxicology and Toxicology of Chemicals EDTA: Eteenidiamiinitetraetikkahappo EN: Eurooppalainen standardi HEXCL: Hylkäysraja IUPAC: International Union of Pure and Applied Chemistry ISO: Kansainvälinen standardisoimisjärjestö LC50: Kuolettava pitoisuus, joka vaikuttaa 50 prosenttiin testieliöistä tietyssä ajassa (Lethal Concentration) LF: Kuormitustekijä LTE: Pitkäaikaisvaikutus (Long-Term Effect) NOEC: Ei todettavaa vaikuttavaa pitoisuutta (pitkäaikaisessa testissä) (No Observed Effect Consentration) NTPF: Natriumtripolyfosfaatti PK: Painotuskerroin POW: Jakaantumiskerroin oktanoli/vesi QSAR: Määrälliset rakenteen ja aktiivisuuden väliset suhteet (Quantitative Structure Activity Relationships) RB: Helppo biologinen hajoavuus (Ready Biodegradability) THOD: Teoreettinen hepenkulutus (Theoretical Oxygen Demand) UF: Turvallisuuskerroin (Uncertainty factor)